ພວກທີ່ຖືກຄຸມຂັງ ໃນຊີເຣຍ ປະເຊີນກັບ ການທາລຸນນະກຳ (ເບິ່ງວີດີໂອ)
ອົງການນີລະໂທດກໍາສາກົນ ກ່າວວ່າ ພວກຊາວຊີເຣຍ ທີ່ຖືກຄຸມຂັງ ໃນສູນກັກຂັງ ແຫ່ງຕ່າງໆ ປະເຊີນກັບການທາລຸນນະກໍາ ຍ່າງແຜ່ຫລາຍ.
ອົງການນິລະໂທດກໍາສາກົນຫລື Amnesty International ກ່າວວ່າ ປະຊາຊົນຊີເຣຍ ທີ່ຖືກຈັບກຸມໃນລະຫວ່າງການລຸກຮືຂຶ້ນຕໍ່ຕ້ານການປົກຄອງຂອງປະທານາທິບໍດີ Bashar al-Assad ມາເປັນເວລານຶ່ງປີເຕັມນັ້ນ ໄດ້ຖືກທາລຸນນະກໍາຢ່າງແຜ່ຫລາຍຊຶ່ງທໍ່ກັບເປັນ ການກໍ່ອາຊະຍາກໍາຕ້ານມະນຸດຊາດ ກຸ່ມປົກປ້ອງສິດທິມະນຸດທີ່ມີຫ້ອງການຕັ້ງຢູ່ໃນກຸງລອນດອນດັ່ງກ່າວໄດ້ອອກລາຍງານສະບັບນຶ່ງໃນວັນພຸດມື້ນີ້ ທີ່ອິງຕາມຫລັກຖານຂອງການສໍາພາດຕ່າງໆກັບຊາວຊີເຣຍ 25 ຄົນທີ່ເວົ້າວ່າ ພວກເຂົາເຈົ້າໄດ້ທົນຕໍ່ການທາລຸນນະກໍາ ໃນສູນກັກຂັງແຫ່ງຕ່າງໆ ກ່ອນພວກເຂົາເຈົ້າໂຕນຂ້າມຊາຍແດນເຂົ້າໄປຍັງປະເທດຈໍແດນນັ້ນ ທ່ານ Neil Sammonds ຫົວໜ້າຄົ້ນຄວ້າຂອງອົງການນິຣະໂທດກຳສາກົນຮັບຜິດຊອບ ເລື່ອງຊີເຣຍ ກ່າວຕໍ່ວີໂອເອກ່ຽວກັບລາຍງານທີ່ໄດ້ບັນທຶກເອກະສານ ສຳຫຼັບວິທີທໍາການ ທາລຸນນະກໍາ 31 ແບບທີ່ພວກກໍາລັງຮັກສາຄວາມປອດໄພພ້ອມທັງກອງທັບແລະແກ໊ງ ປະກອບອາວຸດນິຍົມລັດຖະບານນັ້ນ ທ່ານ Sammonds ກ່າວວ່າ ປະຊາຊົນຈໍານວນນຶ່ງໄດ້ເສຍຊີວິດ ທີ່ຢູ່ພາຍໃຕ້ເຫດການທີ່ ມີຄວາມສົງໄສຢ່າງສູງ ໃນຂະນະທີ່ຖືກຄຸມຂັງໃນຊີເຣຍນັ້ນໄດ້ເພີ່ມທະວີຂຶ້ນ ຊຶ່ງມີ 88 ກໍ ລະນີເກີດໃນຊ່ວງ 5 ເດືອນທໍາອິດຂອງການລຸກຮືຂຶ້ນ ແລະປັດຈຸບັນນີ້ມີທັງໝົດ 270 ຄົນ ນຶ່ງປີຫລັງຈາກການປະທ້ວງໄດ້ເລີ້ມຂຶ້ນ